**PRILOG 1. - PROJEKTNI ZADATAK**

**PROJEKTNI ZADATAK**

za uslugu stručnog nadzora i koordinatora za zaštitu na radu za vrijeme provedbe projekta „Izgradnja zajedničkog centra za upravljanje rizicima od katastrofa i požara na otoku Hvaru“, IP.3.2.14 - inačica 1.

**I. UVOD**

Predmet nabave je obavljanje usluge stručnog nadzora građenja tijekom izgradnje zajedničkog centra za upravljanje rizicima od katastrofa i požara i koordinatora zaštite na radu u fazi izvođenja radova, a prema opisu poslova definiranih važećim Zakonom o gradnji („Narodne novine“, broj 153/13, 20/17, 39/19 i 125/19), Zakonom o poslovima i djelatnostima prostornog uređenja i građenja („Narodne novine“, broj 78/15, 118/18 i 110/19) te Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, broj 131/21 i 68/22).

Ponuda izvršenja usluga za stručni nadzor mora obuhvaćati cijeli vremenski period izvođenja radova, uključujući primopredaju i okončani obračun za izvedene radove te izradu završnog izvješća nadzornih inženjera u svrhu tehničkog pregleda te sudjelovanje u postupku ishođenja uporabne dozvole i primopredaji objekta.

Nadalje, ovim projektnim zadatkom obuhvaćena je i nabava usluge koordinatora za zaštitu na radu tijekom građenja, koja će se vršiti u svemu prema važećem Zakonu o zaštiti na radu („Narodne novine“, broj 71/14, 118/14, 154/14 , 94/18, 96/18), kao i primjenjivim podzakonskim aktima, posebice Pravilnikom o zaštiti na radu na privremenim gradilištima („Narodne novine“, broj 48/18).

**II. OPIS PREDMETA NABAVE**

Navedene usluge obuhvaćaju usluge stručnog nadzora i usluge koordinatora zaštite na radu tijekom izvođenja radova i za vrijeme provedbe projekta „Izgradnja zajedničkog centra za upravljanje rizicima od katastrofa i požara na otoku Hvaru“, IP.3.2.14 - inačica 1.

Predmet ovog postupka nabave je dio aktivnosti u realizaciji Projekta te obuhvaća nabavu usluge stručnog nadzora nad izgradnjom zajedničkog centra za upravljanje rizicima od katastrofa i požara

- infrastrukturni radovi i usluge koordinatora zaštite na radu u fazi izvođenja radova (koordinator II).

Opis radova koji su predmet usluga stručnog nadzora dostupan je u EOJN RH na poveznici:

<https://eojn.hr/tender-ca/40334>

Ponuditelj mora ponuditi cjelokupni opseg posla koji se traži predmetnom nabavom.

Ponuditelj je dužan izvršiti sve poslove sukladno zahtjevima Naručitelja, važećim zakonima, pravilnicima te pravilima struke.

**Nadzorni inženjer** dužan je u provedbi stručnog nadzora građenja, sukladno Zakonu o gradnji („Narodne novine“, broj 153/13, 20/17, 39/19 i 125/19):

1. nadzirati građenje tako da bude u skladu s građevinskom dozvolom, odnosno glavnim projektom, Zakonom o gradnji, posebnim propisima i pravilima struke,
2. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom,
3. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu,
4. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda,
5. bez odgode upoznati investitora sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama,
6. sastaviti završno izvješće o izvedbi građevine.

Dodatno, obveze u okviru ovog Ugovora obuhvaćaju i obavljanje poslova koordinatora zaštite na radu u fazi izvođenja radova (**koordinator II**) sukladno važećim zakonima i pravilima struke.

**Detaljan opis zadataka stručnog nadzora:**

Izvršitelj je dužan:

1. obveze nadzornog inženjera izvršavati kako je definirano Zakonom o gradnji („Narodne novine“, broj 153/13, 20/17, 39/13 i 125/19), Pravilnikom o načinu provedbe stručnog
2. nadzora građenja, obrascu, uvjetima i načinu vođenja građevinskog dnevnika, te o sadržaju završnog izvješća nadzornog inženjera („Narodne novine“, broj 131/21), Pravilnikom o tehničkom pregledu građevine („Narodne novine“, broj 46/18 i 98/19) i drugim primjenjivim podzakonskim aktima,
3. izvršavati sve ostale obveze definirane Opsegom usluge.

Sadržaj usluge nadzora u okviru ovog Ugovora, uz gore navedene obveze propisane Zakonom o gradnji, obuhvaća i sljedeće:

**Faza građenja:**

Tijekom faze građenja, Izvršitelj će, između ostaloga, provoditi i slijedeće:

* Uvesti izvođača radova u posao;
* Provoditi nadzor nad provedbom aktivnosti Izvođača radova, te osigurati njihovu usklađenost s uvjetima Ugovora o građenju;
* Provoditi nadzor na licu mjesta i koordinaciju kako bi se osigurala usklađenost radova i opskrbe s projektnom dokumentacijom i vremenskim planom;
* Davati odgovarajuće naloge o izvođenju određenih radova Izvođaču, u slučaju potrebe otklanjanja nedostataka, a radi sprečavanja težih posljedica koje bi nastupile neizvođenjem tih radova;
* Provoditi nadzor nad izvođenjem nepredviđenih i naknadnih radova tijekom građenja;
* Koordinirati sastanke na lokaciji gradilišta, te sastanke vezane uz mjesečni napredak radova; promptno pripremati i distribuirati zapisnike s tih sastanaka;
* Pružati pomoć na zahtjev Naručitelja svim pisanim sredstvima komunikacije (uključujući elektroničku poštu) o bilo kojem pitanju u vezi s provedbom ugovora, uključujući *ad hoc* izvješća;
* Provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.;
* Pratiti napredak radova te pravodobno izvještavati Naručitelja o mogućim problemima koji mogu nastati i utjecati na postizanje ciljeva projekta;
* Potpisivati građevinski dnevnik Izvođača koji će se voditi u skladu s važećim propisima te čuvati potpisanu kopiju;
* Ovjeravati dokaznice količina izvedenih radova Izvođača;
* Provoditi svakodnevne provjere gradilišta kako bi provjerio napredak i kvalitetu izvođenja radova te uvjete zaštite na radu;
* Analizirati prijedloge Izvođača radova vezane uz moguće prilagodbe projekta, specifikacija, radova ili programa rada, koje mogu postati potrebne ili korisne tijekom ili nakon izvođenja radova;
* Prema zahtjevima Naručitelja savjetovati o mogućim načinima smanjenja troškova projekta, smanjenja vremena izvođenja ili poboljšanja kvalitete radova;
* U koordinaciji s pružateljem usluge tehničke pomoći informirati Naručitelja o potrebi izrade Dodatka Ugovoru, sukladno odredbama Zakona o javnoj nabavi;
* Pregovarati s Izvođačem o izmjenama i prilagodbama te o tome davati pismene preporuke Naručitelju uključujući opis aktivnosti i cijene za sve neplanirane radove;
* Provjeravati i odobravati dokumente o izvedenom stanju i ostale građevinske dokumente koje zahtijeva zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača, osiguravajući da su u potpunosti ujednačeni, indeksirani i pravilno prezentirani;
* Odobravati program pokusnog rada, puštanje u pokusni rad i faze pokusnog rada;
* Kontrolirati i potvrđivati program obuke i provedbu obuke osoblja Naručitelja koju provodi Izvođač, ukoliko ista postoji;
* Kontrolirati i odobravati Upute za rad i održavanje dostavljene od strane Izvođača u uskoj suradnji s Naručiteljem;
* Organizirati i održavati sustav arhiviranja. Po dovršetku projekta, Izvršitelj će predati Naručitelju sav arhivski materijal;
* Pripremiti Potvrdu o preuzimanju, popis nedostataka i ostale dokumente koje zahtijevaju uvjeti Ugovora;
* Pregledati i ovjeriti obračunske privremene situacije, račune, koji moraju odgovarati izvedenom opsegu radova i ugovoru o građenju;
* Pregledati i ovjeriti prijedlog okončanog obračuna, potvrđivati vrijednost radova u skladu s Ugovorom
* Pripremati mjesečna izvješća o napretku radova, završno izvješće, posebna izvješća na zahtjev Naručitelja; sva izvješća potrebna sukladno važećoj regulativi RH, te sva propisana izvješća za tehnički pregled i sudjelovati u postupku tehničkog pregleda;
* Druge aktivnosti prema uputama i zadacima Naručitelja u cilju osiguranja urednog izvođenja radova.

**Faza nakon građenja, u jamstvenom roku:**

Tijekom jamstvenog roka (60 mjeseci, sukladno ponudi odabranog Izvođača radova) Izvršitelj će provoditi slijedeće:

1. Izvršavati kontrole te sačiniti izvještaj o uočenim nedostacima u kojem se predlažu mjere za sanaciju, i to:

* 15 dana prije isteka 12 mjeseci jamstvenog roka,
* 15 dana prije isteka 24 mjeseca jamstvenog roka,
* 15 dana prije isteka 36 mjeseci jamstvenog roka,
* 15 dana prije isteka 48 mjeseci jamstvenog roka,
* 15 dana prije isteka 60 mjeseci jamstvenog roka.

1. Nadzorni inženjer obvezan je izvršiti dodatne kontrole nedostataka po pozivu naručitelja ukoliko isti tijekom korištenja utvrdi nedostatke koji sukladno uvjetima jamstva zahtijevaju sanaciju;
2. Izdati konačnu Potvrdu o ispunjenju obveza na kraju jamstvenog roka;
3. Izvršitelj je, ukoliko se isti utvrde, dužan pružiti usluge nadzora nad otklanjanjem nedostataka, u sklopu čega treba pripremiti izvješće o otklanjanju nedostataka.

**Obavljanje poslova koordinatora zaštite na radu u fazi izvođenja radova (koordinator II):**

Koordinator zaštite na radu sukladno Zakonu o zaštiti na radu („Narodne novine“, broj 71/2014, 118/14, 154/14, 94/18, 96/18) te Pravilniku o zaštiti na radu na privremenim gradilištima („Narodne novine“, broj 48/2018) obvezan je tijekom građenja:

1. koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu,
2. koordinirati izvođenje odgovarajućih postupaka kako bi se osiguralo da poslodavci i druge osobe dosljedno primjenjuju opća načela zaštite na radu i izvode radove u skladu s planom izvođenja radova,
3. izraditi ili dati izraditi potrebna usklađenja plana izvođenja radova i dokumentacije sa svim promjenama na gradilištu,
4. osigurati suradnju i uzajamno obavješćivanje svih izvođača radova i njihovih radničkih predstavnika,
5. provjeravati provode li se radni postupci na siguran način i usklađivati propisane aktivnosti,
6. organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

**III. MJESTO I ROK IZVRŠENJA USLUGE**

Mjesto izvršenja ugovora je lokacija na kojoj će se izvoditi radovi Stari Grad, Vukovarska cesta, građevinska čestica 2953/6 k.o. Stari Grad te sjedište Naručitelja.

Odabrani ponuditelj obvezuje se s obavljanjem stručnog nadzora započeti danom obostranog potpisa ugovora, a najkasnije danom uvođenja u posao.

Uvođenjem u posao smatra se zaprimanje Obavijesti o potpisu ugovora o izvođenju radova na izgradnji zajedničkog centra za upravljanje rizicima od katastrofa i požara - infrastrukturni radovi s odabranim izvođačem radova koju dostavlja ovlašteni predstavnik Naručitelja.

Rok završetka usluga iz ovog ugovora je do završetka radova koji su predmet stručnog nadzora, a najkasnije do 01.04.2027. godine, a uključuje uredno proveden tehnički pregled i uspješan postupak primopredaje izvedenih radova.

Predmetne usluge financiraju se iz programa ITP za otoke - Izgradnja zajedničkog centra za upravljanjerizicima od katastrofa i požara na otoku Hvaru, IP.3.2.14 - inačica 1.

S tim u vezi, krajnji rok izvršenja usluga do 01.04.2027. godine, definiran je sukladno roku provedbe projekta i prihvatljivosti troškova iz Poziva za dostavu projektnih prijedloga ITP za otoke - Izgradnja zajedničkog centra za upravljanjerizicima od katastrofa i požara na otoku Hvaru, IP.3.2.14 - inačica 1.

**IV. ZAMJENA STRUČNJAKA**

Stručnjaci koje gospodarski subjekt navede u ponudi kao osobe odgovorne za pružanje usluga, moraju zaista i sudjelovati kao stručne osobe u projektu. Naručitelj će zamjenu Stručnjaka odobravati samo u iznimnim slučajevima i to kad izvršitelj nedvojbeno dokaže da navedeni Stručnjak nije u mogućnosti izvršavati usluge za koje je nominiran. Zamjenu Stručnjaka, u gore navedenim slučajevima, Naručitelj će odobravati ukoliko zamjenski Stručnjak postiže minimalno jednake reference stručnjaka kojeg mijenja.

Izvršitelj je zamjenu dužan predložiti naručitelju u roku od najviše sedam (7) dana od dana utvrđivanja potrebe za zamjenom te je dužan dokazati uvjete koje ispunjava zamjenski stručnjak. Naručitelj je dužan odgovoriti na prijedlog Izvršitelja za zamjenom u roku od najviše sedam (7)

dana od dostave prijedloga zamjene. U slučaju da Naručitelj odbije prijedlog zamjene, Izvršitelj mora u roku od sedam (7) dana od dana zaprimanja obavijesti o odbijanju zamjene predložiti novu

zamjenu. Ukoliko Izvršitelj u navedenim rokovima ne predloži prihvatljivu zamjenu, naručitelj zadržava pravo raskida Ugovora i naplate jamstva za uredno ispunjenje ugovora.

Naručitelj zadržava pravo zahtijevati zamjenu stručnjaka Izvršitelja u sljedećim okolnostima:

* ako stručnjak opetovano propušta obavljati radnje definirane Ugovorom,
* u slučaju bolesti stručnjaka, otkaza, smrti, preseljenja i sl.

Eventualni dodatni troškovi koji nastanu zamjenom stručnjaka idu na teret Izvršitelja.

**V. NAČIN I UVJETI PLAĆANJA**

Sva plaćanja naručitelj će izvršiti na poslovni račun odabranog ponuditelja, odnosno podugovaratelja.

Plaćanje obavljenih usluga će se vršiti temeljem ovjerenih privremenih i okončane situacije od strane Naručitelja doznakom na račun izvršitelja, podugovaratelja i članova zajednice izvršitelja, kako je primjenjivo.

Situacije se ispostavljaju najviše jednom mjesečno za obavljene usluge. Izvršitelj mora svojoj situaciji priložiti račune, odnosno situacije svojih podugovaratelja koje je prethodno potvrdio.

Naručitelj se obvezuje dostavljene situacije ovjeriti ili osporiti u roku od 10 dana od dana primitka, te ovjereni i neprijeporni dio platiti u roku do 30 dana od dana zaprimanja valjanog računa koji sadrži sve zakonom propisane elemente .

Napominje se kako je od 1. srpnja 2019. godine obvezna dostava elektronički izdanih računa u svemu prema odredbama Zakona o elektroničkom izdavanju računa u javnoj nabavi („Narodne novine“, broj 94/18). Odabrani ponuditelj obvezan je naručitelju dostavljati isključivo elektroničke račune.

Sukladno članku 12. stavak 2. Zakona o financijskom poslovanju i predstečajnoj nagodbi („Narodne novine“, broj 108/12, 144/12, 81/13, 112/13, 71/15, 78/15 i 114/22) daje se obrazloženje za rok plaćanja dulji od 30 dana: uvažavajući način financiranja ovog ugovora (sufinanciranje bespovratnim sredstvima EU), a koji zahtijeva pregled svakog računa od strane mnogobrojnih tijela u sustavu upravljanja i kontrole korištenja strukturnih instrumenata Europske unije u Republici Hrvatskoj, Naručitelju je potreban dulji rok za osiguranje potrebnih sredstava te se stoga rok za plaćanje definira na najviše 60 dana od dana izdavanja računa.

Iznos računa uz koje se prilažu zapisnici o izvršenoj usluzi koju u ime Naručitelja ovjerava Voditelj projekta utvrđuje se sukladno iznosima koji su naznačeni u troškovniku.

Iznos situacija za izvršene usluge se utvrđuje kao zbroj fiksnog i varijabilnog dijela. Plaćanje predujma je isključeno.

**Fiksni dio** se obračunava za cijelo vrijeme trajanja osnovnog ugovora, odnosno od datuma početka ugovora o građenju do 30 dana nakon dana uspješne primopredaje radova. Fiksni dio iznosi 20 % vrijednosti stručnog nadzora. Fiksni dio privremene situacije se određuje na način da se ugovorena vrijednost usluga stručnog nadzora podijeli s brojem mjeseci trajanja ugovora o građenju te se taj iznos pomnoži sa 20%. Fiksni dio obračunava se mjesečno kroz ukupno ugovoreno razdoblje provedbe usluge osnovnog ugovora.

**Varijabilni dio** iznosi 80% vrijednosti stručnog nadzora. Varijabilni dio privremene situacije se određuje u postotku ugovorene vrijednosti, razmjerno postotku vrijednosti izvedenih radova iz obračunske situacije izvođača radova u odnosu na ukupno ugovorenu vrijednost ugovora sklopljenih sa izvođačem radova.

U slučaju produženja ugovornog roka Izvođača koji nije uzrokovan krivnjom odabranog ponuditelja, obračun usluga je opisan u točki Izmjene ugovora o javnoj nabavi tijekom njegova trajanja.

U slučaju da dođe do produženja trajanja ugovora sklopljenih sa izvođačem radova preko trajanja navedenog u ovoj dokumentaciji o nabavi, te da ovo produženje ugovora o radovima nije uzrokovano postupanjem Izvršitelja usluga nadzora nad građenjem, Izvršitelj usluge ima pravo dodatnog potraživanja radi ovako produženog roka.

Iznos okončane situacije je ugovorena cijena osnovnog ugovora uvećana za fiksni i varijabilni mjesečni iznos za onoliko mjeseci koliko je rok bio produžen.

Svaka promjena roka i slijedom toga i prethodno opisano povećanje vrijednosti ugovorenog iznosa, u slučaju da je primjenjivo, neće se smatrati bitnom izmjenom ugovora. Ove izmjene ugovorne stranke moraju ugovoriti dodatkom ugovoru.

Rok izvršenja ugovora može se produljiti i iz razloga za koje odgovara odabrani ponuditelj, ali u tom slučaju će Naručitelj naplatiti odabranom ponuditelju ugovornu kaznu.